बुधवार की दोपहर बस्ती जिले का एक परिवार अपने बच्चे के मुंडन के लिए अयोध्या धाम आया था।मुंडन करवाने के बाद परिवार के चार लोग उफान भरती सरयू नदी में नौका विहार के लिए एक नाव को किराए पर लिया। नाव पर एक परिवार के चार लोग एक फोटोग्राफर और दो नाविक यानी 7 लोग सवार हुए। सूत्रों की माने तो नाव को एक नाबालिग बालक चला रहा था। नाव जब सरयू नदी के मझदार में पुराने सरयू पुल के नीचे पहुंची तो अचानक नाव डगमगाने लगी और भंवर में फंस कर पलट गई जिसमें सभी लोग डूब गए।सूचना मिलने पर बचाव दल ने परिवार के 2 लोगों को बचा लिया लेकिन दो लोग काल के ग्रास में समा गए।इस हादसे में फोटोग्राफर की भी डूबकर मौत हो गई जबकि दोनों नाविक तैरकर बाहर निकल कर फरार हो गए ।